Մինչ քաղաքապետարանը «մեղքը» բարդում է ԱԻՆ-ի վրա, որ չեն ապամոնտաժում, ԱԻՆ Կոտայքի մարզային փրկարարական վարչություն պետ Էդիկ Գալստյանն էլ հակառակն է ասում. «Մենք քաղաքապետարանից գրություն այսօր չենք ստացել, միայն քաղաքապետի հետ եմ խոսել: Քաղաքապետը՝ որպես իշխանության մարմին, ինչ որոշում կայացնի, մենք պատրաստ ենք օգնել ամեն հարցում: Ես չգիտեմ՝ ով պետք է ապամոնտաժի, այդ հարցերը թող քաղաքապետարանը իր բնակչի հետ լուծի: Կրկնում եմ, մենք՝ որպես ԱԻՆ, պատրաստ ենք ամեն կերպ աջակցելու եւ օգնելու, մենք շինարարական կազմակերպություն չենք, որ ապամոտաժենք, չհաշված, որ մենք էդ լիազորությունները չունենք, որ սեփականատիրոջ գույքին կպնենք»,- ասաց Էդիկ Գալստյանը: